b'\n_START_ARTICLE_\nBlasco Francisco Colla\xc3\xa7o\n_START_PARAGRAPH_\nBlasco Francisco Colla\xc3\xa7o (s. 16. toukokuuta 1931) on intialainen roomalaiskatolinen arkkipiispa. H\xc3\xa4net vihittiin papiksi Goa e Dam\xc3\xa3on arkkihiippakuntaan 2. toukokuuta 1954 ja nimitettiin Octavan titulaariarkkipiispaksi sek\xc3\xa4 apostoliseksi nuntiukseksi Panamaan 23. syyskuuta 1977. Piispaksi vihkiminen seurasi 5. marraskuuta. P\xc3\xa4\xc3\xa4konsekraattorina toimi Jean-Marie Villot, jota avustivat Agostino Casaroli ja Duraisamy Simon Lourdusamy._NEWLINE_Colla\xc3\xa7o sai 26. hein\xc3\xa4kuuta 1982 nimityksen apostoliseksi nuntiukseksi Dominikaaniseen tasavaltaan, sitten 28. helmikuuta 1991 apostoliseksi pro-nuntiukseksi Madagaskarille ja Mauritiukselle. 14. toukokuuta 1994 h\xc3\xa4net nimitettiin lis\xc3\xa4ksi apostoliseksi nuntiukseksi Seychelleille._NEWLINE_13. huhtikuuta 1996 Colla\xc3\xa7o nimitettiin apostoliseksi nuntiukseksi Bulgariaan ja 24. toukokuuta 2000 Etel\xc3\xa4-Afrikan tasavaltaan ja Namibiaan sek\xc3\xa4 apostoliseksi delegaatiksi Botswanaan. 24. kes\xc3\xa4kuuta 2000 h\xc3\xa4n sai lis\xc3\xa4ksi nimityksen apostoliseksi nuntiukseksi Lesothoon ja Swazimaahan. H\xc3\xa4n j\xc3\xa4i el\xc3\xa4kkeelle elokuussa 2006.'